Svensk stjerneduo kan miste VM-åpningen
Det er Sveriges radio som melder at de to skistjernene kjemper en intens kamp mot klokken - dagen før åpningen av VM i Falun. Ifølge radiokanalen lider begge av luftveisinnfeksjon og er dermed blitt isolert i sine hjem. Reisen til Falun blir dermed utsatt for løperne, som begge stod over helgens generalprøve i Östersund. I denne generalprøven fikk Martin Johnsrud Sundby (30) seg en vekker også, men ifølge landslagstrener Trond Nystad har han alt under kontroll. – Det er utrolig viktig at de ikke smitter resten av troppen. Derfor blir de hjemme i dag, forteller landslagslege Per Andersson til radiokanalen. – Haag må gjennomføre noen treningsøkter hjemme i Östersund før hun kommer til Falun, sier Andersson. "I blant blir det ikke slik man har tenkt se, men er det noe det siste året har lært meg, er det at jeg kan vinne mye på å være tålmodig. Som fra låten til the Streets fra starten av 2000-tallet - "just try to stay positive". Jeg kan ikke gi dere noe svar på noen ting egentlig", melder Haag på sin Facebook-profil. Hun avslutter med å skrive at det ikke er over før den trinne damen synger.På lørdag skal kvinnene gå 15 kilometer og herrene 30, med skibytte. Det er først og fremst denne distansen som står i fare for de to svenske stjernene. – Vi må ta hensyn til at det er et langt mesterskap med mange forskjellige renn. Før lørdagen må vi nøye vurdere om de burde starte, forklarer legen. Haag og Richardsson er begge aktuelle for flere distanser i VM på hjemmebane. Ifølge Aftonbladet er det usikkert om Emil Jönsson reiser til Falun for å fortsette sin kamp mot klokken. Han pådro seg en lei lårskade i helgens renn i Östersund.
Det er ikke bare Emil Jönssons (29) ski-VM som står i fare. Nå kan også stjernene Daniel Richardsson (32) og Anna Haag (28) bli tvunget til å se starten av mesterskapet fra tribunen.